OpenLLM-France/wikimedia huggingface dataset:
# Piedrabuena

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Piedrabuena zo un anv-lec'h spagnolek.
Arc'hantina
* Piedrabuena, e proviñs Tucumán;
* Comandante Luis Piedrabuena, e proviñs Santa Cruz ;
* Muelle Luis Piedrabuena, porzh-mor e Puerto Madryn;
Spagn
* Piedrabuena, e proviñs Ciudad Real, e Castilla-La Mancha
* Piedrabuena, e proviñs Badajoz.

## Tud

* Luis Piedrabuena (1833-1883), moraer arc'hantinat e Patagonia;
* Bernabé Piedrabuena (1792-1841), gouarnour proviñs Tucumán;
* Bernabé Piedrabuena (1863-1942), eskob San Miguel de Tucumán (Argentina);

## Pennadoù kar

* Piedra
# Piedrahita de Castro

Piedrahita de Castro zo ur gumun eus proviñs Zamora e Spagn.
# Oglianico

Oglianico zo ur gumun italian, e meurgêr Torino ha rannvro Piemonte.
# Oglio

An Oglio zo ur stêr en Italia, 280 km hed dezhi, adstêr d'ar Po e Lombardia, e proviñsoù Brescia, Bergamo, Cremona ha Mantova.
Ar stêr Chiese zo adstêr dezhi.

## El lec'hanvadurezh

E proviñs Brescia :
* Palazzolo sull'Oglio‎
* Quinzano d'Oglio
* Urago d'Oglio‎
* Vezza d'Oglio‎
# Ogmios

Ogmios (henc'hresianeg Ὄγμιος ) a oa unan eus doueed ar Gelted kozh. Ar stumm galianek eo Ogmios. Hervez Kaezar e tenne d'an doue roman Meurzh. Hervez Lukian a Samozat da Herakles.

## Mojenn Iwerzhon

Ogma eo e anv en iwerzhoneg. Ne denn ket tamm d'an Ogmios galian avat. E anv a gaver er skritur ogamek a vije bet ijinet gantañ. Doue an dud desket eo, hini ar skrivañ hag ar c'homz kaer. Kampion an Tuatha Dé Danann eo. Anavezet eo evel Grianainech ("dremm heol") ha Milbél ("genoù-mel"). Lazhet e voe e-kerzh eil emgann Magh Tuiredh goude kemer kleze Balor.

## Daveoù

* Egger, Rudolf. (1962-63). Römische Antike und frühes Christentum: Ausgewählte Schriften von Rudolf Egger; Zur Vollendung seines 80. Lebensjahres, ed. Artur Betz and Gotbert Moro. 2 vols. Klagenfurt: Verlag des Geschichtsvereines für Kärnten
# Ognissanti

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Ognissanti eo anv an Holl Sent en italianeg.
Un anv-lec'h eo ivez, en anv Chiesa di Ognissanti, iliz an Holl Sent, a zo meur a hini anezho en Italia.

## Iliz anglikan

* Iliz Ognissanti Roma (anglikan), e Roma

## Ilizoù katolik

* Iliz Ognissanti (Firenze), e Firenze
* Iliz Ognissanti (Padova), e Padova
* Iliz Ognissanti (Parma), e Parma
* Iliz Ognissanti Roma (katolik), e Roma
* Iliz Ognissanti (Trani), e Trani
* Iliz Ognissanti (Valenzano), e Valenzano
* Iliz Ognissanti (Venezia), e Venezia
# Ogham (strollad)

Ogham a oa anv ur strollad berrbad savet en-dro d'ar Vreudeur Mollard ha Padrig Sicard ha paeroniet gant Alan Stivell e kreiz ar bloavezhioù 70. Embannet e voe o fladenn nemeti "ogham - Boked Eured" gant Keltia 3 e 1976.
# Ogliastro Cilento

Ogliastro Cilento zo ur gumun italian e proviñs Salerno e Campania.
# Ognon

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
* An ognon a zo plant, legumaj ha spis.
* Ognon a vez graet eus bulb plant, er c'herentiad Liliaceae da skouer.
* An Ognon (stêr) a zo ur stêr eus Breizh.
# Ogham (disheñvelout)

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Ogham pe Ogam a c'hall bezañ.
* Ogham (pe "Oġam" er skritur kozh), ur skritur evit skrivañ an henouezeleg.
* Ogam, pe "Ogam Celticum", ur gelaouenn studioù keltiek
* Ogham, ur strollad sonerezh eus Breizh, er bloavezhioù 1970
# Ogliastra

Ogliastra zo ur rannvro e reter Enez Sardigna, a-hed an aod.
Proviñs Ogliastra zo unan eus proviñsoù an enez.
Enni e red ar stêrioù Flumendosa, Codula di Luna, Pramaera, Mirenu, Pelau, Rio di Quirra ha San Giorgio.
# Mülhausen

    Arabat droukveskañ gant Mühlausen, ur gêr e Thüringen.
Mülhausen :
| Skeudennaoueg ||
| Anv elzasek | Mìlhüsa |
| Anv alamanek | Mülhausen |
| Anv gallek (ofisiel) | Mulhouse |
| Bro | Elzas |
| Melestradurezh ||
| Stad | Frañs |
| Rannvro | Grand Est |
| Departamant | Roen-Uhel (isprefeti) |
| Arondisamant | Mülhausen (pennlec'h) |
| Kanton | Pennlec'h pevar c'hanton |
| Kod kumun | 68224 |
| Kod post | 68100, 68200 |
| Maer Amzer gefridi | Jean Rottner (UMP) 2010-2014 |
| Etrekumuniezh | Mulhouse Alsace Agglomération |
| Lec'hienn web | www.ville-mulhouse.fr |
| Poblañsouriezh ||
| Poblañs | 108 038 ann. (2020) |
| Stankter | 4 871 ann./km² |
| Douaroniezh ||
| Daveennoù lec'hiañ | |
| Uhelderioù | bihanañ 232 m — brasañ 338 m |
| Gorread | 22,18 km² |
| kemmañ |
Mülhausen (Mìlhüsa en elzaseg; Mulhouse e galleg) zo ur gêr en Elzas, e departamant ar Roen-Uhel. 321 520 a dud o oa o chom en tolpad-kêr e 2008. Eil brasañ kêr Elzas eo war-lerc'h Straßburg. Tostik-tost emañ ouzh Alamagn ha Suis.

## Istor

* Republik Mülhausen, a-raok ar stagidigezh ouzh Bro-C'hall.

## Tud
### Tud ganet eno

* 1859 : Alfred Dreyfus, ofiser en arme c'hall, brudet e brosez

### Tud marvet eno

* 1525 : Thomas Müntzer, teologour

### Tud liammet gant kêr
## Liammoù etrebroadel
### Gevelliñ

| Bro | Kêr | Abaoe |
| Flandrez | Antwerpen | 1956 |
| Bro-Saoz | Walsall | 1962 |
| Alamagn | Kassel | 1965 |
| Italia | Bergamo | 1989 |
| Alamagn | Chemnitz | 1990 |
| Roumania | Timișoara | 1991 |
| Israel | Givatayim | 1991 |
| Mali | Sofara | 2003 |

### Karta vignoniezh

| Bro | Kêr | Abaoe |
| Sina | Jining | 1996 |

### Kevelouri

| Bro | Kêr | Abaoe |
| Aljeria | El Khroub | 2000 |

## Liammoù diavaez

a vo kavet e Wikimedia Commons.
* Lec'hienn ofisiel kêr (de) (fr) (en)
* Ti an Douristed
* ↑ Roadennoù ofisiel e lec'hienn an EBSSA
# Møre og Romsdal

Møre og Romsdal (distaget [ˈmøːrə ɔ ˈrumsdɑːl] e norvegeg) zo ur gontelezh e kornaoueg Norvegia, etre Sør-Trøndelag, Oppland ha Sogn og Fjordane. E 2016 e oa 265 290 a dud o chom enni. En em astenn a ra war 15 099 km². Molde eo ar gêr-benn met Ålesund eo ar gêr vrasañ.
Rannet eo Møre og Romsdal etre tri distrig : Nordmøre, Romsdal ha Sunnmøre.
# Música sertaneja

Ar música sertaneja pe ar Sertanejo eo an anvioù roet e Brazil d'un doare sonerezh, eus maezioù an Nordeste, eus ar sertão, er bloavezhioù 1920.

## Poltredoù kanerien

* Sérgio Reis.
* Renato Teixeira.
* Xororó.
* Leonardo (kaner).
* Daniel.
* Zezé di Camargo & Luciano

## Notennoù

* ↑ Música Sertaneja.
# Mühlwald

Mühlwald zo ur gumun italian e proviñs Sutirol, anvet ivez proviñs emren Bolzano-Bozen, e Trentino-Alto Adige.
# Möhrkvlth

Ur strollad Black Metal eo Möhrkvlth. Krouet eo bet e 2014 e Plougonven. Embannet en deus un EP, ur split hag un albom. E brezhoneg e skrivont pozioù ar c'hanaouennoù.

## Izili
### Izili a vremañ

* Haernesus : Gitar boud
* Tnemelc : Taboulinoù
* Vox T. : Gitar
* Oj : Gitar
* Hiron (Gregory Moigne) : Kan

## Albomoù

* 2016 : Möhrkvlth EP
* 2016 : Flammen-dan hollvedel Split gant Garhelenth
* 2018 : A-dreñv ar vrumenn

## Liammoù diavaez

* (en) Pajenn Bandcamp
* (en) Pajenn Facebook
* (en) Pajenn Youtube
# Mölnlycke

Mölnlycke a zo ur gêr eus kornôg Sveden, e kontelezh Västergötland, dezhi 14 439 a annezidi (e dibenn 2005).

## Liammoù diavaez

* Härryda kommun
* Wendelsbergs Folkhögskola
# Mödling

Mödling (diwar ar slaveg Medlica), lec'hiet e runioù ar Wienerwald e Stad kevredet Aostria-Izel, Aostria, zo ur rakkêr da Wien.

## Monumantoù heverk

* Kreiz-kêr kozh
* Dismantroù kastell Mödling
* Iliz Sant Otmar (XV$^{vet}$ kantved) & karnel

## Tud brudet

* Paul Harather, leurenner
* Albert Drach, skrivagner
* Anton Wildgans, skrivagner

## Gevelliñ

* Alamagn : Offenbach am Main
* Belgia : Sint-Gillis (Brusel)
* Bro-C'hall : Puteaux
* Hungaria : Kőszeg
* Italia : Velletri
* Luksembourg : Esch-sur-Alzette
* Rouantelezh-Unanet : London Borough of Tower Hamlets
* Serbia : Zemun
* Tchekia : Vsetín

## Liammoù diavaez

* (de) Lec'hienn ofisiel
a vo kavet e Wikimedia Commons.
# Mühlbach (Sutirol)

Mühlbach zo ur gumun italian e proviñs Sutirol (anvet ivez proviñs emren Bolzano-Bozen), e Trentino-Alto Adige.
# Mölten

Mölten zo ur gumun italian e proviñs Sutirol (anvet ivez proviñs emren Bolzano-Bozen), e Trentino-Alto Adige.
# Mühlhausen/Thüringen

Mühlhausen a zo ur gêr e gwalarn Stad dieub Thüringen (Alamagn).
a vo kavet e Wikimedia Commons.
# Peuliañ

Peuliañ zo ur jahinerezh graet da lakaat an dud d'ar marv, o sankañ er c'horf un dra lemm ha hir, evel ur peul pe ur goaf, a-wechoù a-led, er bruched, pe a-serzh, en toull-revr. Implijet e veze ouzh an torfedoù gwelet evel ar re washañ gant ar galloud, enep ar stad hag an dreitourien, pe enep ar relijion ofisiel, adalek an amzerioù koshañ.
Kentañ roud eus ar jahinerezh-se a gaver en izelvosoù Mezopotamia, e Babilon hag en Impalaeriezh asirian adalek an XVIIIvet kantved kent JK da vihanañ.

## Peuliañ en Istor
### Henegipt

E dibenn an XIIvet kantved kent JK, en amzer ar faraon Ramses IX, e veze implijet ar peuliañ evit lakaat preizherien bezioù ar rouaned d'ar marv evit spontañ an danvez preizherien hag o c'henseurted er velestradurezh.

### Roumania

Er XV$^{vet}$ kantved e voe brudet Vlad Ţepeş, lesanvet « ar Peulier » dre ma jahine e brizonidi durk war beulioù. Diwezhatoc'h ec'h awenas ar romantour Bram Stoker pa skrivas Dracula.

### Gant an Spagnoled en Amerika

Darn eus ar gonkistadorien spagnol a beulie an henvroiz a stourme a-enep dezho. Sed a belec'h e teu an anv-lec'h El Empalao en Venezuela ma veze peuliet gant Garci González de Silva an emsavidi.
Ar penn-meur mapuche Caupolicán a voe peuliet en 1558 , er vro a zo bremañ dindan Chile.

### Gant an arme c'hall

Hervez ar medisin gall Claude Desprez e oa bet implijet gant an arme c'hall e-pad an droiad-vrezel da Egipt e 1800. Er bloaz-se e oa bet drouklazhet ar jeneral gall Jean-Baptiste Kléber gant ar Sirian Soleyman el-Halaby ha hennezh a voe kondaonet d'ar marv gant ur bodad ofisierien c'hall.
Setu a skrivas e 1881 :
   « L'homme fut condamné, par le conseil de guerre français, à avoir les poings brûlés puis à être empalé vif. Le bourreau Barthélemy coucha sur le ventre Soliman, tira un couteau de sa poche, lui fit au fondement une large incision, en approcha le bout de son pal et l'enfonça à coups de maillet. Puis il lia les bras et les jambes du patient, l'éleva en l'air et fixa le pal dans un trou préparé. Soliman vécut encore durant quatre heures, et il eût vécu plus si durant l'absence de Barthélemy un soldat ne lui eût donné à boire : à l'instant même il expira. »
    Kondaonet e voe an den gant ar c'huzul-brezel gall, da vezañ devet e zaouarn ha peuliet en e vev. Ar bourev Barthélemy a astennas Soliman war e gof, a dennas ur gontell eus e c'hodell, a reas ur skej hir en e benn a-dreñv, a dostaas penn ar peul, hag en sankas en e gorf a daolioù mailh.

### En Armenia

Aurora Mardiganian, a zreistvevas Gouennlazhadeg Armenia er bloavezhioù 1915–1923, a lavaras e veze peuliet ar merc'hed e-kerzh al lazhadegoù.

## Skeudennoù

* Peuliañ Yuzevien en Asiria.
* E Hungaria war-dro 1600
* E Hungaria e 1617

## Notennoù

* ↑ Julio Mosquera, "El cerro El Empalao en Cagua es más importante que el Sambil de La Candelaria: Caracas es Caracas y lo demás es monte" en Aporrea 03/11/2009
* ↑ Patrom:Cita libro
* ↑ https://books.google.fr/books?id=VA9IAAAAMAAJ&hl=fr&pg=PA74#v=onepage&q&f=false
* ↑ Claude DESPREZ, Kléber et Marceau, Baudouin & Cie, 1881 — ASIN : B003WVJBVI
* ↑ Erish (2012) p. 212
a vo kavet e Wikimedia Commons.
# Peulvan Ploneour-Lanwern

Peulvan Ploneour-Lanwern zo ur peulvan tost d'an iliz-parrez.
# Peulvanoù Kerbourgneg

Peulvanoù Kerbourgneg zo ur strollad peulvanoù e Sant-Pêr-Kiberen.
# Peulvanoù Kervarioù

Peulvanoù Kervarioù zo peulvanoù e Karnag, e Bro-Wened. Un darn int eus Steudadoù Karnag.

## Gwelet ivez

* Steudadoù Karnag

## Liammoù

* (fr) Steudadoù Karnag war lec'hienn Kreizenn ar Monumantoù Broadel
* (fr) Meurvein ar Mor-Bihan
* (fr) Lec'hienn ar gevredigezh "Menhirs libres"
# Peumerit

Peumerit zo un anv-lec'h gallek eus Breizh.
* Peumerit, a zo Purid e brezhoneg
* Peumerit-Quintin, a zo Purid-Kintin e brezhoneg

## Pennadoù kar

* Peurid
* Pommeret
* Pommerit
# Peulvan Kerdehored

Peulvan Kerdehored zo ur peulvan e Breizh, e Kewenn.
# Peulgae

Ur peulgae zo ur seurt kloued hir en-dro d'un dachenn, graet gant peulioù pe postoù sonn.
Ur peulgae a c'hall bezañ ivez ur c'hae savet war peulioù.
# Peuplingues

Kumunioù Frañs :
| Anv | Peuplingues |
| Riez | Frañs |
| Rannvro | Hauts-de-France |
| Departamant | Pas-de-Calais |
| Bro hengounel | |
| Arondisamant | Calais |
| Etrekumuniezh | Communauté de communes du Sud-Ouest du Calaisis |
| Kanton | Calais-Gwalarn |
| Kod INSEE | 62654 |
| Kod post | 62231 |
| Maer | Richard Gosse |
| Amzer-gefridi | 2008-2014 |
| Gorread | 10,43 km² |
| Led | 50° 54' 56" Norzh |
| Hed | 01° 46' 05" Reter |
| Uhelder kreiz | 4 m |
| Uhelder bihanañ | 11 m |
| Uhelder brasañ | 137 m |
| Poblañs hep kontoù doubl | 610 (2007) |
| Stankter | 58 a./km² |
| Lec'hienn ar gumun | |
Peuplingues a zo ur gumun eus departamant Pas-de-Calais (Bro-C'hall).

## Notennoù ha daveoù

* ↑ Cassini hag EBSSA
# Nicolas de Condorcet

Marie Jean Antoine Nicolas de Caritat, markiz a gCondorcet, bet ganet d'ar 17 a viz Gwengolo 1743 e Ribemont (Aisne a-vremañ) hag aet da Anaon d'an 29 a viz Meurzh 1794 e Bourg-la-Reine (Hauts-de-Seine a-vremañ) a oa ur prederour, ur matematikour hag ur politikour gall.
# Nicole de Blois

Nicole de Châtillon pe Nicole de Blois, ganet war-dro 1424, marvet goude an 3 a viz Genver 1480, a oa kontez Pentevr adalek 1454 betek 1479.

## He buhez

Merc'h e oa da Charles de Châtillon, aotrou Avaugour, ha da Isabeau de Vivonne. Bez e oa ivez beskontez Limoges.
Nizez e oa da Jean de Châtillon , lesanvet Jean de L'Aigle, ha hêrez e voe dezhañ en 1454. Goude -se e voe hêrez ur eontr divugel all. D'an 3 a viz Genver 1480 e werzhas he gwir war gurunenn Breizh d'ar roue gall Loeiz XI evit 50.000 lur.

## Dimeziñ ha bugale

E 1437 e timezas da Jean II de Brosse, kont Pentevr (1423-1482). Bugale o doe, hag en o zouez:
* Jean III de Brosse, +1502
* Antoine, dimezet en 1502 da Jeanne de La Praye
* Pauline dimezet en 1471, e kastell Boussac, da Jean de Bourgogne, dug Brabant
* Claudine dimezet en 1485, e Moulins, da Philippe II de Savoie, dug Savoia
* Bernarde dimezet en 1474 da Guillaume VIII de Montferrat, markiz Montferrat
* Hélène dimezet en 1483 gat Boniface IV de Montferrat, markiz Monferrat .

## Notennoù
### Pennadoù kar

* Dugelezh Breizh
* Duged Breizh
# Nicoletta

Nicoletta zo un anv-badez italianek deveret eus Nicola.

## Yezhoù all

* Nicolette, e galleg, deuet da vout Colette
* Nikoletta en alamaneg
* Nikoleta en poloneg
* Nicoleta en roumaneg

## Tud

* Nicoletta, anv-micher Nicole Fernande Grisoni, kanerez c'hall
* Nicoleta Alexandru, kanerez rouman, anavezet evel Nicola
* Nicoletta Braschi (1960-), aktourez italian
* Nicoletta Costa, skrivagnerez italianek
* Nicoletta Elmi, aktourez italian
* Nicoletta Machiavelli, aktourez italian
* Nicoletta Pasquale (fl. 1540), barzhez italianek e Messina
* Nicoletta Romanoff, aktourez italian
* Nicoletta Strambelli, gwir anv Patty Pravo, kanerez italian
* Nicoletta Vallorani, skrivagnerez skiant-faltazi italian

## Pennad kar

* Nicole
# Nicoletta Vallorani

Nicoletta Vallorani, ganet e 1959 en Offida, er Marche, zo ur skrivagnerez skiant-faltazi italianek.
Kelenn saozneg ha lennegezh saoznek a ra e Skol-Veur Milano. Pennadoù skridvarn he deus savet diwar-benn al lennegezh skiant-faltazi italianek hag ar skrivagnerezed skiant-faltazi. Kenlabouret he deus gant kelaouennoù evel Cosmo, La città e le stelle, Studi e ricerche sulla fantascienza , Ucronia.
Adalek ar bloavezhioù 1980 he deus skrivet romantoù ha dastumadoù danevelloù.

## Oberennoù

* Il cuore finto di DR (1992)
* Dream box (1997)
* Dentro la notte, e ciao (1995)
* La fidanzata di Zorro (1999)
* Luca De Luca detto Lince (1997)
* Pagnotta e i suoi fratelli (1997)
* Ahab e Azul (1997)
* Cuore meticcio (1998)
* I misti di Sur (1998)
* Darjee (1999)
* Le sorelle sciacallo (1999)
* Occhi di lupo (2000)
* Come una balena (2000)
* La fatona (2002)
* Eva (2002)
# Nicolaus Copernicus

Nicolaus Copernicus :
| Nicolaus Copernicus ||
| Ganet | 19 a viz C'hwevrer 1473 Toruń (Prus, Rouantelezh Pologn) |
| Marvet | 24 a viz Mae 1543 Frombork (Prus, Rouantelezh Pologn) |
| Annez | Toruń, Frombork, Kraków, Padova, Bologna |
| Broadelezh | Polonat |
| Tachennoù | steredoniezh, matematik, mekanikerezh, armerzh |
| Diplomet | Skol-Veur Bologna Skol-Veur Padova |
| Brudet evit | Kreizheoliekadur |
| Oberennoù heverk | Commentariolus, De revolutionibus orbium coelestium |
| Prizioù | International Space Hall of Fame |
| Sinadur ||
| kemmañ |
Nicolaus Copernicus (latin), Mikołaj Kopernik (poloneg), (Toruń 19 a viz C'hwevrer 1473 - Frombork 24 a viz Mae 1543), eo ar steredoniour european kentañ empentet gantañ ur patrom kreizheoliek eus Koskoriad an Heol. Gwelet e vez e levr De revolutionibus orbium coelestium evel poent-deroù ar steredoniezh a-vremañ.
Heuliadoù niverus ar gavadenn o devoa degaset kemmoù war tachennoù lies ar skiantoù, ar relijion hag ar brederouriezh. Kaoz a zo bet eus ur reveulzi copernikan.

## Buhez
#### Yaouankiz

Nicolaus Copernicus a oa bet ganet d'an 19 a viz C'hwevrer 1473 en ur familh pinvidik eus kêr Thorn, e Pomerania. An tad, anvet ivez Nicolaus, zo ur bourc'hiz eus Kraków deuet da vevañ e Thorn nebeut amzer a-raok ma vefe aloubet ar rann-vro gant Rouantelezh Polonia. Deuet e oa a-benn memestra da vezañ tailhanter kêr. Ar vamm a oa, Barbara Watzelrode (pe Watzenrode) unan eus familhoù koshañ Thorn, war e seblant a orin eus Silezia.
Bevet en deus Nicolaus e yaouankiz e Thorn da gentañ o vevañ er 17 straed Santez Anna (hiziv adanvet straed Copernicus) goude-se e oa dilojet ar familh er 36 plasenn ar marc'had er memes kêr pa oa eñ 7 vloaz. Desket e oa bet ar vugel war an arzoù, ar sonerezh hag al lizhiri. Skoliataet e oa bet e skol iliz Sant-Yann.

## Liammoù diavaez

a vo kavet e Wikimedia Commons.
* Mirdi Copernicus
# Nicole Chollet

Nicole Chollet, bet ganet d'an 19 a viz Here 1914 e Pariz XVI (Seine, Bro-C'hall) hag aet da Anaon d'an 13 a viz Here 2003 e Meaux (Seine-et-Marne, Bro-C'hall), a oa un aktourez (c'hoariva, sinema ha skinwel) c'hall.

## He filmoù er sinema

* 1943 :
** Le Val d'enfer, sevenet gant Maurice Tourneur,
** Le Corbeau gant Henri-Georges Clouzot,
* 1990 : Tatie Danielle gant Étienne Chatiliez.

## Liamm diavaez

* Nicole Chollet war Internet Movie Database
# Nicolaus von Below

Nicolaus von Below (20 a viz Gwengolo 1907 e Jargelin - 24 a viz Gouere 1983 e Detmold) a oa ur brientin ofiser el Luftwaffe a-raok hag e-pad an Eil Brezel-bed.

### E vuhez

Adjudant el Luftwaffe e voe Below eus 1937 betek 1945. Daoust ma n'en doa ket fiziañs Hitler er vrientinien e tizhas Below ar grad a goronal.
Etre Nedeleg 1944 hag ar 1añ a viz Genver 1945 e lavaras Hitler da von below e soñje dezhañ e oa kollet ar brezel. Met Hitler, hag a soñje bepred en irienn an 20 a viz Gouhere a lakaas an dra-se war choug ar re o doa prientet ar gwalldaol. Hag e lavaras da von below "Biken n'en em zaskorimp, marteze e vimp diskaret, met ur bed en e bezh a vo diskaret ganeomp."
D'an 12 a viz Ebrel 1945 e voe pedet von Below da arvestiñ ouzh abadenn ziwezhañ laz-seniñ Berlin gant Albert Speer.Goude-se e skrivas: "Ar sonadeg a adkasas ac'hanomp d'ur bed all."
D'an 29 a viz Ebrel e voe von Below unan eus an dud pedet da arvestiñ ouzh Hitler o skrivañ e destamant diwezhañ, met ne sinas ket an diell, hag e kuitaas Berlin d'an 30 a viz Ebrel 1945.

### Goude ar brezel

Goude ar brezel e skrivas Below ul levr eñvorennoù diwar-benn an Eil Brezel-bed anvet Als Hitlers Adjutant 1937-45 (2001).

## Er sinema

* Richard Pescud eo an aktor a c'hoari perzh von Below er film breizhveuriat Hitler: The Last Ten Days (1973).
* Julian Fox eo an aktor a c'hoari perzh von Below er film skinwel breizhveuriat The Death of Adolf Hitler (1973).
* Julian Fellowes eo an aktor a c'hoari perzh von Below er film amerikan The Bunker (1981).

## Notennoù

* ↑ (pl) E vuhez (e poloneg)
* ↑ (en) Beevor, Antony : Berlin: The Downfall 1945, Penguin Books, 2007, p. 8 (ISBN 978-0-14-103239-9)
* ↑ Op. cit. p. 188-189
# Rafael Urien

Rafael Urien, ganet e 1969, zo kelenner war an istor hag an douaroniezh e skolajoù ha liseoù publik Penn-ar-Bed.
Gantañ eo bet savet ar Gevredigezh vrezhon. Meur a wech eo deuet a-benn da lakaat embann kemennoù brezhonek e-barzh kazetennoù gallek.
Pennadoù en deus skrivet ivez e kelaouennoù brezhonek.

## Pennadoù
### Aber

* Un alberz eus istor an Emsav abaoe an Eil Brezel-Bed, niv. 19, 2005, pp. 49-52
* Emgann Kergidu : eus al Lennegezh d'an Istor, niv. 22, 2005, pp. 514-556.

### Bremañ

* Dasorc'hidigezh ur vro hag he yezh, niv. 397, 2014, pp. 12-14.

### Kannadig Imbourc'h

* Evit un Emsav Broadelour Brezhon, niv. 20.
* Breizh en he darempredoù etrekeltiek abaoe 1945, niv. 29, 2004.
* Welcome in Brittany, niv. 40, 2005.
* Breizh, Frañs hag ar Bed, niv. 47, 2006.
* Kemmoù bras en Inizi Predenek, niv. 51, 2007.

### Al Lanv

* Istor Iwerzhon evit an holl (rakskrid), niv. 135, 2015.

## Notennoù

* ↑ Kannadig Imbourc'h niv. 29
* ↑ Kannadig Imbourc'h niv. 40
* ↑ Kannadig Imbourc'h niv. 47
* ↑ Kannadig Imbourc'h niv. 51
# Raffadali

Raffadali zo ur gumun e proviñs Agrigento, e Sikilia.
# Raffaello

Raffaele, pe Raffaello zo un anv-badez italianek roet d'ar baotred.

## Gerdarzh

Un anv a orin hebreek eo, deuet diwar anv an ael Rafael, hag a dalv kement a louzoù Doue.

## Adstummoù

* Raffaela, Raffaella, evit ar merc'hed.

## Yezhoù all

* Rafael, e spagnoleg
* Raphaël, e galleg

## Tud

* Raffaello Sanzio, livour
# Ragalna

Ragalna zo ur gumun e proviñs Catania e Sikilia.
# Raganv

Notenn: tennañ a ra ar pennad-mañ da implij an termen yezhadurel "raganv". Evit implij an termen "raganv" kevatal da "gentanv", s.o. ar pennad "Anv-bihan".
Er yezhoniezh e vez implijet an termen raganv evit komz eus ur pro-stumm a c'hell bezañ implijet e lec'h un anv pe ur frazenn anv, da skouer:
    - "Yannig a roas ul levr da Gatell"
    - "Eñ a roas anezhañ dezhi"
Meur a doare raganv ez eus hervez yezhadur pep yezh ha kemmañ a ra an doare ma c'hellont bezañ implijet a yezh da yezh:
* Raganvioù-gour:
** Raganvioù rener:
*** Raganvioù sevended (te ~ c'hwi);
*** Raganvioù ni endalc'hus hag ezdalc'hus;
** Raganvioù renadenn:
*** Raganvioù renadenn eeun ha dieeun;
*** Raganvioù emober;
*** Raganvioù kenemober;
** Raganvioù araogennek;
** Raganvioù distrollañ;
** Raganvioù perc'hennañ;
* Raganvioù diskouezañ;
* Raganvioù damresisaat;
* Raganvioù stagañ;
* Raganvioù goulenn;
* Raganvioù kreñvaat

## Gwelit ivez

* Deiktelezh
* Amraganvelezh
* Brizhraganv
# Rannvro Karlovy Vary

Rannvro Karlovy Vary Region (tchekeg: Karlovarský kraj) a zo ur rann velestradurel (kraj) er Republik Tchek, lec'hiet e kornôg Bohemia. Dont a ra hec'h anv eus hini he c'hêr-benn, Karlovy Vary. 3 314 km² eo gorread ar rannvro, hag e 2005 e oa 304 644 annezad enni (stankter : 92 annezad/km²).

## Kêrioù

* Karlovy Vary
* Aš
* Cheb
* Chodov
* Františkovy Lázně
* Jáchymov
* Kraslice
* Loket
* Luby u Chebu
* Mariánské Lázně
* Nejdek
* Ostrov
* Skalná
* Sokolov

## Liammoù diavaez

a vo kavet e Wikimedia Commons.
* Lec'hienn ofisiel
* Lec'hioù da weladenniñ e Karlovy Vary
# Rannvro Los Ríos

Rannvro Los Ríos (XIV Región de Los Ríos e spagnoleg, ar pezh a dalvez "XIV Rannvro ar Stêrioù") eo ar pevarzekvet eus pemzek rannvro Chile. Valdivia eo ar gêr-benn. Savet e voe ar rannvro-mañ dre rannañ Rannvro Los Lagos, er bloaz 2007.

## Proviñsoù

Div broviñs a zo enni :
* Valdivia
* Ranco